b"\n_START_ARTICLE_\nEmperador Chongzhen\n_START_SECTION_\nPrimers anys\n_START_PARAGRAPH_\nNascut com Zhu Youjian (\xe6\x9c\xb1\xe7\x94\xb1\xe6\xaa\xa2), Chongzhen va ser el cinqu\xc3\xa8 fill de l'Emperador Taichang. Com a tal, ell va cr\xc3\xa9ixer en un ambient relativament tranquil, ja que la majoria dels fills joves van quedar fora de la lluita pel poder que el seu germ\xc3\xa0 major l'Emperador Tianqi va haver d'endurar. Chongzhen va succeir al seu germ\xc3\xa0 i va ascendir al tron a l'edat dels 17 anys i immediatament elimin\xc3\xa0 a l'eunuc Wei Zhongxian i a la Madona Ke, que s'havien convertit en els governants de facto de l'imperi._NEWLINE_Chongzhen va tractar de governar per si mateix i es va esfor\xc3\xa7ar per redre\xc3\xa7ar la dinastia. Aix\xc3\xb2 no obstant, els anys de la corrupci\xc3\xb3 interna i una tresoreria buida van fer gaireb\xc3\xa9 impossible el trobar ministres capa\xc3\xa7os per cobrir els llocs importants del govern. Chongzhen tamb\xc3\xa9 va tendir a desconfiar dels subordinats poc experts que ell en tenia, ajusticiant al fam\xc3\xb3s general Yuan Chonghuan, que havia de moment mantingut per si sol la frontera nord front els atacs dels manx\xc3\xbas, en el 1630.\n_START_SECTION_\nCaiguda de la Dinastia Ming\n_START_PARAGRAPH_\nLa col\xc2\xb7lapse dels Ming es va intensificar durant el regnat de Chongzhen. Els aixecaments populars van esclatar per tota la Xina, incloent aquells de Zhang Xianzhong i, el m\xc3\xa9s rellevant, de Li Zicheng. Aquests no van poder ser reprimits pels ja en dificultats ex\xc3\xa8rcits de Ming, que van haver de bregar amb l'amena\xc3\xa7a manx\xc3\xba del nord._NEWLINE_En abril del 1644, Li es va preparar per prendre la capital Ming de Beijing. En compte d'enfrontar-se a la captura i a la probable execuci\xc3\xb3 a mans de la nova Dinastia Shun (recentment proclamada), Chongzhen va organitzar una festa i es van reunir tots els membres de la fam\xc3\xadlia imperial, a m\xc3\xa9s dels seus fills. Usant la seva espasa, va matar a tots els que all\xc3\xad hi havia. Tots van morir excepte la seva segona filla, la Princesa Changping, la qual en un intent per resistir-se a l'espasa del seu pare va acabar perdent el seu bra\xc3\xa7 que va resultar sent seccionat de forma llisa. Llavors, encara amb el seu vestit imperial, Chongzhen va fugir fins al pujol Jingshan i es va penjar a si mateix en un arbre. Va ser enterrat a la Sitja de les Tombes de la Dinastia Ming - l'\xc3\xbaltim en ser enterrat all\xc3\xad._NEWLINE_La Dinastia Shun va durar menys d'un any fins a la derrota de Li a la Batalla del Pas Shanhai, amb els manx\xc3\xbas victoriosos establint a l'Emperador Shunzhi de la Dinastia Qing com el governant de tota la Xina._NEWLINE_Despr\xc3\xa9s de la mort de Chongzhen, les forces partid\xc3\xa0ries van proclamar la Dinastia Ming del Sud a Nanjing, nomenant Zhu Yousong, el Pr\xc3\xadncep de Fu com l'Emperador Hongguang. Aix\xc3\xb2 no obstant, en el 1645 els ex\xc3\xa8rcits Qing van comen\xc3\xa7ar a moure's en contra de les restes de la dinastia Ming, i Nanjing es va rendir el 8 de juny de 1645. Zhu va ser capturat el 15 de juny i portat Beijing, on ell va transir l'any seg\xc3\xbcent. Els disminu\xc3\xafts Ming van ser empesos constantment cap al sud, i l'\xc3\xbaltim emperador de la dinastia Ming del Sud, Zhu Youlang, el Pr\xc3\xadncep de Gui, va ser finalment executat a Burma en el 1662 pel general de Qing Wu Sangui."